ග්‍රීක දෙවියන්, වීරයින් සහ රාක්ෂයින් ගැන මං ඔයාට කියපු කතා, ඒවා ඇත්ත.
ඔයා අර්ධ-ලෝහිතයෙක්.
මේ ලෝකේ අර්ධ-ලෝහිතයින්ට ආරක්ෂිත නෑ.
එයාලා නිසි වයසට ආවාම, එයාලා කවුද කියලා එයාලට තේරෙන්න ගන්නකොට,
භයානක දේවල් එයාලට ආකර්ෂණය වෙනවා
සටන් කරන්න තරම් එයාලා ශක්තිමත් වෙන්න කලින් එයාලට හානි පමුණුවන්න.
බය වෙන්න එපා, මිසිස් ජැක්සන්. කඳවුරේදී පර්සි සම්පූර්ණයෙන්ම ආරක්ෂි--
- දිවුරන්න. - මම දිවුරනවා.
අම්මේ!
කඳවුරට පිළිගන්නවා, පර්සි ජැක්සන්. අපි ඔයා එනකන් බලාගෙනයි හිටියේ.
පරිවර්තනය හා උපසිරසි ගැන්වීම 🔱 - සනුප රන්මෙත් - 🔱
මං කොහෙද ඉන්නේ?
ඔයා නිදාගන්නකොට කෙළ පෙරනවා.
හහ්?
ප්‍රශ්නයක් නෑ. ඔයා ආරක්ෂිතයි.
එහෙනම් ඒක ඇත්තටම සිද්ධවුණා.
හොඳයි, ඒ වගේ රාක්ෂයෙක්ව මරන එක ලොකු වැඩක්.
- ඉතින්, මට ඕන වුණේ හැමෝටම කියන්න-- - ඔයා ඒක දැක්කද?
ඔයා දැක්කද අම්මට සිද්ධවුණ දේ?
මං දැක්කා.
මට සමාවෙන්න...
හැම...
හැමදේකටම.
මගේ රාජකාරිය තිබුණේ ඔයාව ආරක්ෂා කරලා පරිස්සමෙන් මෙහෙට එක්කන් එන්නයි.
සමහර විට මම කලින්ම ඔයාට ඇත්ත කිව්වා නම්,
- ඔයාගේ අම්මා ජීවතුන් අතර ඉන්න තිබුණ-- - කරුණාකරලා
ඕක නවත්තගන්න.
මම දන්නවා මේක අමාරුයි කියලා, ඒත් මට ඒක ගැන කතා කරන්න ඕනේ.
මට ඕනේ නෑ.
ඔයාගේ රාජකාරිය තිබුණේ මාව පණපිටින් මෙහෙට අරන් එන්නයි.
ඉතින් ඔයාගේ රාජකාරිය ඉවරයි.
ඔයා කොහෙද යන්නේ?
මං මෙහෙට එන එක මෙච්චර වැදගත් වුණේ මගේ තාත්තා දෙවි කෙනෙක් නිසා.
ඉතින් මං ගිහින් එයාව හොයාගන්නවා.
ඔව්, ඒත් ඒක ඔය කියන තරම්... සරල නෑ.
සමාවෙන්න? මම පර්සි ජැක්සන්, මම මෙහේට අලුත්.
පීටර් ජොන්සන් ඇවිල්ලා!
හරි. ඒක... නෙමෙයි මගේ නම.
මං හිතන්නේ මම හොයන්නේ ඔෆිස් එක?
- නැත්නම් මෙහේ ප්‍රධානියා, ඉතින්... - ඉන්න, ඉන්න. ඉන්න, ඉන්න, ඉන්න.
ඉන්න, ඉන්න, ඉන්න. පර්සි, අම්...
මිස්ටර් ඩී, කඳවුරු අධ්‍යක්ෂක.
මිස්ටර් ඩී, මේ ඉන්නේ අහ්, පර්සි ජැක්සන්.
ඔව්, ග්‍රෝවර්. මට එයාගේ නම ඇහුණා.
- ඔව්, ඇත්තටම ඇහුණද? -හරි.
ඔයා මේ හාදයා එක්ක නම් පටලවගන්න හදන්නෙපා.
- එයානේ මාත් එක්ක පැටලෙන්නේ. - පර්සි,
ඩී අකුරෙන් කියන්නේ ඩයනයිසිස් කියන එකයි.
ඒ ඉන්නේ ඩයනයිසිස්.
ඔයා මොකක්ද කියන්නේ? ඩයනයිසිස්? අර--
- හරියට, ඩයනයිසිස් දෙවියන් වගේද? - ඔව්!
- වෙන්න බෑ. - පුළුවන්.
- සමාවෙන්න, උතුමාණෙනි? - රෙද්ද.
මං හිතන්නේ මගේ තාත්තා මෙහේ ඉන්න පුළුවන්.
මම දන්නේ නෑ එයාව හොයාගන්න විදිය. මම-- මං එයාගේ නම වත් දන්නේ නෑ.
ඒත් මං හිතන්නේ මට එයාව බලන්න ඕනේ. මට--
මට හිතෙනවා ඒක තමයි මේ වෙලාවේ මට කරන්න තියෙන හොඳම දේ කියලා.
ඔයාට පුළුවන්ද මට උදව් කරන්න?
ඇත්තටම...
මං හිතන්නේ මට පුළුවන්.
පුතේ.
- තාත්තේ? - ඔව්, පීටර්?
- පර්සි. - හරියට හරි.
දැන්, අපි දෙන්නා එකිනෙකාව අඳුරගන්න කලින්,
මට ඔයාට කියලා කරවගන්න බොහෝම වැදගත් වැඩක් තියෙනවා, හරිද?
කුස්සියේ තියෙනවා
1985 ෂැටෝ හෝන්ට්-බ්‍රියොන් බෝතලයක් ඇති.
ඔයා ගිහින් ඒක අරන් එනවද?
එච්චරයිද ඔයාට මට කියන්න තියෙන්නේ?
- හේයි, අම්, මිස්ටර් ඩී, පර්සි ඔයාගේ-- - කට, කට, කට.
ග්‍රෝවර්, කරුණාකරලා කට වහගන්න.
මේක ලස්සන මොහොතක්. ඒක විනාස කරන්න එපා.
කුස්සිය තියෙන්නේ ඔය පාරෙන් ගියාමයි.
ඒ බෝතලේ අරන් එන්න, එතකොට ඔයා කියන ඕන දෙයක් මං අහන් ඉන්නම්.
දන්නවනේ, අහ්...
ඔයා ගැන, අහ්... මං ගැන, මොකක් හරි.
- පර්සි. - මිස්ටර් බෲනර්?
අහ්, මිස්ටර් බෲනර්ගේ ඇත්ත නම තමයි කයිරොන්.
කඳවුරු ක්‍රියාකාරකම් අධ්‍යක්ෂක, අමරණීය වීරයින් පුහුණු කරන්නා, එයා තමයි--
ග්‍රෝවර්, ස්තුතියි. මං මෙතන ඉඳන් බලාගන්නම්.
පර්සි, මේක ඔයාට දිරවගන්න සෑහෙන්න අමාරු ඇති.
අපොයි නෑ. ඒක-- ඒක අවුලක් නෑ. මං කියන්නේ, ඔයා අශ්වයෙක්.
මගේ තාත්තා අඩියක් ගහනකන් මාත් එක්ක කතා කරන්න බෑලු.
- මේ ඔක්කොම හරිම සාමාන්‍යයි සහ තාර්කිකයි. - ඔහ්, නෑ, නෑ, නෑ, නෑ.
මිස්ටර් ඩී කියන්නේ ඔයාගේ තාත්තා නෙමෙයි.
- එහෙම වෙන්න පුළුවන්. - ඔව්, ඒත් ඔයා එහෙමද?
ඇයි ඔයා හැමදේම විනාස කරන්නේ?
මිස්ටර් ඩී දන්නවා සියුස් මධ්‍යසාර බොන එක එයාට තහනම් කරල තියෙන බව.
ඒවගේම එයා දන්නවා එයාට පුළුවන් බව උපදෙවිවරුන් ලවා
දෙවිවරුන්ට තනියම කරන්න බැරි දේවල් කරවගන්න.
මිස්ටර් ඩී කල දුටු කළ වළ ඉහගන්නයි හැදුවේ. හරිද?
පර්සි...
මාත් එක්ක ඇවිදින්න එන්න. අපි අලුතෙන් පටන් ගමු. හරිද?
අහ්, ග්‍රෝවර්, අපට ටිකක් තනියම ඉන්න දෙන්න.
මේකේ වැරැද්දක් තියෙනවා.
මොකේද? සාර්ථකත්වයේ?
ඔයා කොල්ලව පණපිටින් කඳවුරට අරන් ආවානේ.
ඒක ගැන ඕනවට වැඩිය හිතන්න එපා.
ඔව්, ඒත් ඒක...
මේක පූජනීය නිම්නයක්, පර්සි. මිනිස්සුන්ට මේක දකින්න බෑ.
රාක්ෂයින්ට මෙහෙට ඇතුළ් වෙන්න බෑ.
ලෝකයට මේක අල්ලන්න බෑ.
ඔයාව මෙහෙට අරන් එන එක බොහොම පරිස්සමෙන් කළ දෙයක්.
විශාල කැපකිරීමකින් කළ දෙයක්.
ඉතින්, මට ඔයාට කියන්න දෙයක් තියෙනවා.
මගේ අතින් ඔයා දුන්න කඩු-පෑන නැති වුණා.
ඒක ඔයා ළඟ තිබුණ එකම පෑන නොවුණොත් හොඳයි.
ඔයාගේ සාක්කුව බලන්න.
නෑ, මට-- එදා රෑ කන්දෙදී ඒක මගේ අතින් නැති වුණා.
ඔයාගේ සාක්කුව බලන්නකෝ.
ඔයා ඒක කාටහරි දුන්නොත් ඇරෙන්න, ඒක හැමතිස්සෙම ඔයාව හොයාගෙන ඒවි.
මායාවී වස්තූන් සාමාන්‍ය ලෝකයේ තියෙන නීතිවලට අනුකූල වෙන්නේ නෑ.
ඔයාගෙ පෑන. මගේ රෝද පුටුව. ඒවා ඔක්කොම ඔයාගේ තාත්තගේ ලෝකයේ කොටස්.
දැන් ඔයත් එහෙමයි.
මට ඔයාට පෙන්නන්න දෙයක් තියෙනවා.
කැබින් 12ක්. ඔලිම්පියානු දෙවිවරු 12 දෙනාට.
ඒ ඒ දෙවියන් විසින් හිමිකම් කිව්ව ළමයි ඒ ඒ කැබින්වල ඉන්නවා.
මරු. මං මොකේද?
ඔයාට තාම හිමිකම් කියලා නෑ, පර්සි.
හොඳයි, කවදද මට හිමිකම් කියන්නේ?
හොඳයි, දෙවියන් එයාලට හිතුණු වෙලාවට තමයි ඒක එළි කරන්නේ, ඊට කලින් නෙමෙයි.
ඔයාගේ තාත්තා ඔයාට හෙට හිමිකම් කියන්න පුළුවන්. ඒ ඊළඟ සතියේ වෙන්නත් පුළුවන්.
- ඒක-- - කවදාවත්ම නොවෙන්නත් පුළුවන්.
දැන් වුණත් එයාට මාව පේන්න බෑ.
මං මෙහේ මොනවද කරන්නේ? මට මෙහේ තැනක් නෑ.
ඔයාට තැනක් තියෙනවා.
මෙහේ...
හර්මිස්. සංචාරකයින්ට අධිපති දෙවියන්.
එයාගේ කැබින් එකේ ඉන්නවා එයාගේ ළමයින්, ඒවගේම හිමිකම් නොකිව් ළමයිනුත්.
- කට්ටිය. කට්ටිය. - ඉන්න-- විනාඩියක් ඉන්න.
කට්ටිය...
කරුණාකරලා අවධානය දෙන්න.
මේ ඉන්නේ පර්සි ජැක්සන්.
මං හිතනවා ඔයාලා එයාට හොඳින් සලකාවි කියලා.
මම දන්නවා ඔයා අසරණයි වගේ දැනෙන බව,
ඒත් ඒක එහෙම නෑ. හරි වෙලාවට ඔක්කොම එළි වේවි.
එයා තමයි ඒ කොල්ලා. මං හිතන්නේ එයා තමයි මිනටෝර්ව මැරුව කොල්ලා.
බලන්න, ඔයාලට මගේ මෙහේ ජීවිතෙත් කාලකණ්ණි කරන්න ඕන නම්, ඒක හෙට කරන්න.
මට අදට ඇති.
කන්දෙ දී ඔයාට වෙච්ච දේ ආරංචි වුණා. මට...
මට ඕන වුණේ මට කණගාටුයි කියන්නයි.
මම දන්නවා ඔයාට දැනෙන දේ, මාව විශ්වාස කරන්න.
මම ලූක්.
පර්සි.
ඔයා ආයෙමත් ඒවා අදින්න අරගෙන.
ඔව්.
ඔයා තමන්ට සලකන විදිය හරි මදි, ග්‍රෝවර්.
ඉස්සර ඉඳන්ම ඔයා එහෙමයි.
කලබල වෙන්න එපා.
ඇත්ත කියන්න.
හරි.
ඔයාට කවදමහරි ඕක තෝරගන්න වෙනවා.
බාධා කළාට සමාවෙන්න. මට කතා කරන්න පුළුවන්ද?
- බෑ! - ඔව්, කියන්න.
සැලී ජැක්සන් ගැන.
මං හිතන්නේ මම දන්නවා එයාට ඇත්තටම වෙච්ච දේ.
මම කවදාවත් දැකලා නෑ මිනටෝර් කෙනෙක් මිනිහෙක්ව චප්ප කරනවා,
ඒත් මම... මම හිතන් හිටියේ එයාලා පොඩි වෙලා යන්වා ඇති කියලා,
නැත්නම් ඒ වගේ දෙයක්. හරියට... පරණ කෙසෙල් ගෙඩියක් වගේ.
- ග්‍රෝවර්-- - ඒත් එයා වාෂ්ප වුණා.
හරියට රාක්ෂයෙක් වගේ.
ඉතින්, ම- මම ගියා විදාරිත මණ්ඩලයට,
එයාලා අහල තියෙනවලු මීට කලින් මේක වෙලා තියෙන අවස්ථා.
ඒවගේම මනුස්සයෙක් මරණාසන්න වුණාම,
හේඩිස්ට පුළුවන්ලු ඇවිල්ලා--
ඔව්, අපි දන්නවා.
ඒත් ඔයාලා තාම පර්සිට මොනවත් කිව්වේ නෑ?
නෑ. කවුරුවත් එයාට මොනවත් කියන්නේ නෑ.
මම... එයා ඇත්ත දැනගන්න ඕනෙ නැද්ද?
ග්‍රෝවර්, පරිස්සමෙන් පාවිච්චි කළේ නැත්නම් ඇත්ත ඉතාම අනතුරුදායක වෙන්න පුළුවන්.
මට තවත් එයාට බොරු කියන්න බෑ.
මොකක්ද අප්පා.
මෙතන සෑහෙන බලගතු දේවල් සිද්ධවෙනවා, කොලුවෝ.
මීට කලින් පෘථිවිය විනාශ කරපු බලයන්,
ආපහු ඒක කරන්න ළං වෙලයි ඉන්නේ.
ඉතින්, ඔයාට ඔයාගේ පුංචි යාළුවට බොරු කියන්න බැරිද? හරි පව්.
එහෙනම් ඔයාට තියෙන්නේ එයාගෙන් ඈත් වෙලා ඉන්න එකයි.
මොකද ඔයා මේක ගැන එයාට කියවා එහෙම නෙමෙයි. මං කියන දේ තේරුණාද?
ආහ්, එයා ඔයාව මෙතන දාලා ගියා.
කාත් කවුරුවත් නැති ඔයාව තනිකරලා ගියා.
මම දන්නවා ඔයාට දැනෙන විදිය.
ඔයාට ඕනේ ඔයාගෙන් උදුරගත්ත දෙයයි.
ඔයාට ඕනේ යුක්තියයි.
ඔයා හොඳින්ද?
සුපිරියි.
අපි හැමෝටම ඒවා පේනවා, දන්නවද?
ආයෙ ආයේ නපුරු හීන පේනවා. මෙහේ ඒක සාමාන්‍ය දෙයක්.
ඒවගේම දවල් හීන, ADHD, වචන අන්ධතාවය වගේ දේවලුත් සාමාන්‍යයි.
උපදෙවිවරු යථාර්තය දකින විදිය මිනිස්සුන්ට වඩා වෙනස්.
ඔයාගේ ජීවිතේ පළවෙනි වතාවට, ඔයත් අනිත් අය වගේම සාමාන්‍ය ළමයෙක්.
ඉතින් ඔයත්...
- ඔයත් දන්නේ නැද්ද ඔයාගේ-- - මම හිමිකම් නොකිව් කෙනෙක්ද?
නෑ, හර්මිස් තමයි මගේ තාත්තා.
ඒකෙන් වැඩක් නෑ, මෙහේ අපි හැමෝම එක බෝට්ටුවේ තමයි ඉන්නේ.
ඇයි ඒකට කමක් නැත්තේ?
අපෙන් සමහර අයව නොසලකා හරිනවා නම් ඇයි එයාලා අපිව මෙහෙට ගේන්නේ?
දෙවියෝ කරන දේවල්වලට හේතු හොයන්න ගියොත් සිද්ධවෙන්නේ ඔයාට පිස්සු හැදෙන එක විතරයි.
ඔයා ඒක ගැන හිතන එක නතර කරන තරමට, ඔයාට රසවිඳින්න පුළුවන්
මෙහේ ඇත්තටම තියෙන දේවල්.
ඒ මොකක්ද?
කීර්තිය.
උපදෙවිවරු ඉස්සර ඉඳන්ම කීර්තිය වෙනුවෙන් සටන් කරනවා. එයාලා ඒ කාලේ ඒකට කිව්වේ "ක්ලෙයෝස්" කියලා.
ඒක ඔයාගේ නමට සම්බන්ධ දෙයක් වගේ.
ඒකෙන් ඔයා ලොක්කෙක් වෙනවා, නම ඇහුවම අනිත් අය බය වෙනවා, ඔයා වැදගත් කෙනෙක් වෙනවා.
ඔයා කතා කරනකොට මිනිස්සු අහන් ඉන්නවා,
කට්ටිය ඔයාගේ යාළුවෙක් වෙන්න දඟලනවා,
ඒවගේම ඔයත් එක්ක වලි දාගන්න කලින් දෙපාරක් හිතනවා.
හේයි!
ඒයි, ඕක නවත්තනවා ක්ලැරිස්. මොකක්ද අප්පා, අද එයාගේ පළවෙනි දවස.
ඉන්න, ඉතින් මෙයාද මිනටෝර්ව මැරුව කොල්ලා? එහෙමද?
ඔව්?
ඒ වගේ තමයි.
තමුසෙට අවධානෙද ඕනේ, මෝඩයෝ?
එහෙනම් ඒක එනකොට ඒකට ලෑස්ති වෙලා හිටියොත් හොඳයි.
- ඈ නම් හොඳ කෙනෙක් වගේ. - ඒරිස් ළමයි.
එයාලට ඒක තාත්තගෙන් උරුම වෙන දෙයක්.
- ඇයි එයාලා ඔයත් එක්ක වලි දාගන්නැත්තේ? - එයාලා පාඩම් ඉගෙනගෙන තියෙනවා.
ලූක් තමයි කඳවුරේ හොඳම කඩු සටන් ශිල්පියා.
ඉතින් එයාලා ඔයාට කරදර කරන්නේ නැත්තේ "කීර්තිය" හින්ද ද?
ඉතින් මාත් කීර්තිය ගත්තොත්, එයා මට කරදර කරන එකකුත් නෑ?
- හරියට හරි. - මිනිස්සු මම ලොකු කෙනෙක් කියල හිතාවි?
හොඳයි, ඒ වගේ, ඒත්--
එතකොට මගේ තාත්තට මට හිමිකම් නොකියා බැරි වෙනවා.
ඔයාට බෑ දෙවිවරුන්ට කිසිම දෙයක් කරන්න බල කරන්න.
හොඳයි, ඔව්, ඒත්... ඒකෙන් එයාට මාව නොසලකා හරින එක අමාරු වෙයි, නේද?
- සමහර විට. - නියමයි.
අපි කොහෙන්ද පටන් ගන්නේ?
කීර්තිය ගන්න තියෙන හොඳ විදියක් තමයි ඔයාගේ හැකියාවන් පෙන්නන එක.
ඉතින්, අපට හොයාගන්න වෙනවා ඔයා දක්ෂ මොකකටද කියලා.
මං මේක පැහැදිලිවම කියන්න ඕනේ.
මං කලින් මේ වගේ දෙයක් කරලා නෑ, ඒවගේම ඒක සෑහෙන්න අනතුරුදායකයි වගේ.
ඔයා මිනටෝර්ව මරනකන් ඒ වගේ දෙයක් කලින් කරල තිබුණෙත් නෑ, නේද?
ඕන නෑ වගේ.
මං ආපහු විදල බලන්නද?
- එපා! - එපා! එපා.
එන්න.
වැඩකට නැති එවුන්ට අධිපති ග්‍රීක දෙවි කෙනෙක් ඉන්නවද?
කවුරුහරි එයාගෙන් ඇහුව නම් හරි ළමයෙක් අඩුද කියලා.
ඔයිසිස්... ඒත් එයා දෙවඟනක්.
ඒවගේම එයා වැඩකට නැතිකමට අධිපති නෙමෙයි.
අසාර්ථක බවට අධිපති වගේ.
අපි ඔයා දක්ෂ දේ හොයාගනීවි. මට ඒක විශ්වාසයි.
- අපේ වාරේ. - මොකකටද?
ගිනි පූජා.
දෙවියෝ ඒවයේ සුවඳට කැමතියි.
ඉතින් යාඥාවක් කරන්න කලින් ඒකෙන් එයාලගේ අවධානය ගන්න පුළුවන්.
එයාලා පිච්චුණු මැක් ඇන්ඩ් චීස් සුවඳට කැමතියිද?
එයාලා අසරණකමේ සුවඳට කැමතියි.
ඔයා ළඟ තියෙන හොඳම දේ තමයි පුච්චන්නේ.
එතකොට එයාලා දන්නවා ඔයා කියන්න යන දේ හදවතින්ම එන එකක් කියලා, ඉතින් එයාලා අහන් ඉන්නවා.
හායි, අම්මේ.
මම දන්නේ නෑ මං මේක කරන විදිය හරිද කියලා, මං හිතනවා ඔයාට මාව ඇහෙනවා ඇති කියලා.
මං හිතන්නේ ඔයාට මේක පේන්න බැරුව ඇති.
ඔයා මාව අලුත් ඉස්කෝලෙක දාලා යන දවසේ රෑ ෆෝන් එක වදින එකට.
මං ඔයාට කියනවා මිනිස්සු හරිම නරකයි කියලා.
මට ගෙදර එන්න ඕන කියලා.
හොඳයි... සුබ ආරංචිය තමයි...
මේ ඒ කෝල් එක නෙමෙයි.
ඔයාට මේක පුදුමයක් වෙයි, ඒත්...
මම හිතන්නේ... මට මෙහේ යාළුවෝ ඉන්නවා.
හරියට, ඇත්ත යාළුවෝ.
මං හිතන්නේ එයාලා මට කැමතියි.
විශ්වාස කරන්න පුළුවන්ද.
එයා මෙහේ නෑ.
මගේ තාත්තා, එයා...
මාව බලන්න ආවේ නෑ.
මං කියන්නේ, මාව නොසලකා හරින එක වෙනම කතාවක්, ඒත් එයාට බෑ ඔයාව නොසලකා හරින්න.
මං එයාව පහළට ගෙන්නගන්නවා.
මම එයාට මාව පෙන්නනවා.
මම එයාව අපි දෙන්නවම පෙන්නනවා.
හේයි, කට්ටිය. නිදාගන්න බෑ, නේද?
මෙහෙට එන හැම අලුත් එකෙක්ම හිතන්නේ ඌ විශේෂයි කියලා.
තමුසේ හිතනවද ඔහේ විශේෂයි කියලා?
නෑ.
මට කියන්න මිනටෝර් ගැන කිව්ව ඔක්කොම ගොතපු කතාවක් කියලා, එතකොට මං ඔහේට යන්න දෙන්නම්.
මං කිසිම දෙයක් ගොතලා කිව්වේ නෑ.
සමහර එවුන්ට අමාරු විදියටම තමයි ඉගෙනගන්න වෙන්නේ.
මට පැහැදිලි කරන්න පුළුවන්.
නෑ, ඔයාට බෑ.
හරි.
- ඉන්න, මං ඔයාව දන්නවා. - නෑ, ඔයා දන්නේ නෑ.
ඔව්, ඒත් ඔයා එතන හිටියා. එදා රෑ මගේ ඇඳ ළඟ.
ඔව්. මම ඇනබෙත්.
ඔයා මගේ පස්සෙන් එනවද, ඇනබෙත්?
ඔව්.
හරි.
ඇයි?
හොඳයි, මම බලාගෙන හිටියේ මේ වගේ දෙයක් වෙනකන්.
ඔයාට මට උදව් කරන්න පුළුවන්ද කියලා දැනගන්න.
ඔයාට මොනව කරන්න උදව් කරන්නද?
කොඩිය අල්ලන තරඟේ දිනන්න.
ඔයා නම් මේකට කැමති වෙයි. මුළු කඳවුරේම තියෙන යුද්ධයක් වගේ තමයි.
දිනන කට්ටියට කීර්තිය.
ඇනබෙත් තමයි ඇතීනා කැබින් එකේ ප්‍රධාන උපදේශිකාව.
එයා නිසා අපේ කණ්ඩායම එකදිගට තරඟ තුනක් දිනලා තියෙනවා.
එකදිගට හතරක් දිනන එක නම් බොහොම කලාතුරකින් වෙන දෙයක්.
එයත් හිටියා බාත්රූම් එකේ.
එයා කිව්වා එයා එහෙම දෙයක් වෙනකන් බලන් හිටියේ කියලා.
ඇනබෙත් ලෝකේ දකින්නේ වෙනස් විදියකට. හැමනිතරම අනිත් අයට වඩා අඩි 6ක් ඉස්සරහින් ඉන්නේ.
එයාට බනින්න යන්න එපා.
ඔයා කාගේ පැත්තෙද ඉන්නේ?
ඔහ්, එයාගේ පැත්තේ, හැමදාම.
එයා මගේ නංගි නේ.
සමහර විට මං ඊට කලින් වෙච්ච දේවල් කිව්වොත් හොඳයි.
කඳවුරට එන්න කලින්, මම පාරේ හිටියේ.
මමයි, මට පාරෙදී හම්බවුණ තහනම් ළමයෙකුයි.
එයාගේ නම තාලියා.
තහනම් ළමයෙක් කිව්වේ මොකක්ද?
සෑහෙන කාලෙකට කලින්, සියුස්, පොසයිඩන් සහ හේඩීස්
එකඟවුණා එයාලගේ ළමයි ඕනවට වඩා බලවත් වෙනවා කියලා,
ඉතින් එයාලා පොරොන්දු වුණා ආපහු ළමයි නොහදන බවට.
ඒක සෑහෙන කාලයක් තිස්සේ ආරක්ෂා වුණා, සියුස් ඒ පොරොන්දුව කඩනකන්.
තාලියා උපදිනකන්.
තහනම් ළමයෙකුට ප්‍රශ්න එනවා වැඩියි. හැමතැනම රාක්ෂයෝ.
පණ බේරගන්න දිගටම සටන් කරන්නයි වෙන්නේ.
දවසක්, අපට, අහ්, මුඩුක්කුවක හිටපු පොඩි ගෑනු ළමයෙක්ව හම්බවුණා.
ඇනබෙත්. අපි බය වුණා එයාව අපි ළඟට ගන්න
එයාට අනතුරක් වේවි කියලා.
ඊටපස්සේ අපි දැක්කා එයා සටන් කරන විදිය.
තාලියාට මෙහෙට එන්න ලැබුණේ නෑ.
ඒත් මමයි ඇනබෙතුයි...
අපට එන්න පුළුවන් වුණා.
එදා ඉඳන් අපි එක පවුලක්.
මම මෙහෙට ආව දවසේ ඉඳන් එයා මං දිහා බලන් ඉන්නවා. ඇයි?
ඇනබෙත් තමයි කඳවුරේ ඉන්න ශක්තිමත්ම රණශූරිය.
ඒක ඔප්පු කරන්න තියෙන එකම විදිය තමයි ගවේෂණයකට සහභාගී වෙන එක.
ඒකට මං සම්බන්ධ වෙන්නේ කොහොමද?
කයිරොන් දැන් අවුරුදු ගාණක් තිස්සේ එයාට පොරොන්දු වෙනවා.
කවදාහරි දවසක, කයිරොන්ටවත් නවත්තන්න බැරි ගවේෂණයකට යන්න දෛවයෙන් නියමවුණු උපදෙවිඋඑක් එනවා.
ඒක වෙන දාට, එයාටත් ඒකට එකතු වෙන්න පුළුවන් කියලා.
අලුතෙන් එන හැම ළමයෙක්වම ඇනබෙත් බලනවා, ඒ එයා වෙන්න පුළුවන් කියලා හිතාගෙන.
සාමාන්‍යයෙන් නම් එයා දවසකට දෙකකට පස්සේ ඒක අතෑරලා දානවා, ඒත් එයා තාමත් ඔයා දිහා බලාගෙන.
ඔයාට පුළුවන්ද ඒක නවත්තන්න කියලා එයාට කියන්න.
ඔව්, අවුලක් නෑ. ඒත් මොකද වෙන්නේ එයා හරි නම්?
වීරයිනේ...
දැන් වෙලාව ඇවිල්ලා තියෙන්නේ.
සෙල්ලම පටන්ගන්නවා.
ඉස්සර වෙලාම විරුද්ධ කණ්ඩායමේ කොඩිය අරගෙන ඒක ගඟෙන් එහා පැත්තට අරන් එන කෙනා දිනනවා.
හැමදාම වගේ, අංගවිකල කිරීම සහ මැරීම තහනම්.
මං හිතනවා මේ නීති කඩවෙන එකක් නෑ කියලා.
ඒවගේම ඔයාලා ළඟ තියෙන මායාවී ආයුධ පාවිච්චි කරන්න අවසර තියෙනවා.
- තුවාලයක් වෙලා නැති හැම කඳවුරුකරුවෙක්ම... - ඒකට කමක් නෑ.
- ...සෙල්ලම් කරන්න ඕනේ. - කඩුව තියාගන්න.
හිරකරුවන්ගේ ආයුධ තමන්ගේ බාරයට ගන්න පුළුවන්...
මම තාම දන්නේ නෑ මට කරන්න තියෙන දේ.
- ...ඒත් ගස් බඳින්නවත්, වධ දෙන්නවත් බෑ. - සමහර විට මට කඩුවක් ඕන වෙන එකකුත් නෑ.
සෙල්ලම පටන් ගමු!
මට කඩුවක් ඕන වෙයි වගේ.
හරි. දෙවෙනි හක් ගෙඩිය පිඹලා සෙල්ලම පටන් ගන්න කලින් විනාඩි 20ක් තියෙනවා.
- දන්නවනේ කරන්න තියෙන දේ? - ඔව්, මෑම්.
හේයි.
අද දිනන දවසක් වගේ හිතෙනවද?
අනික් පැත්තෙදී හම්බෙමු.
කොල්ලනේ! යමු!
ක්ලෙයෝස්! (කීර්තිය)
ඔයා යන්නේ නෑ, කොල්ලෝ. ඔයා මාත් එක්ක.
යන්න!
- ඉස්සරහට යන්න! - තමන්ගේ තැන්වල ඉන්න!
මම හොඳින්, ස්තුතියි. ඒත් මම අගය කරනවා, දන්නවනේ, ඔතන ඉඳන් නිකන් බලාගෙන ඉන්න එක.
අහන්න, මට-- මට තේරෙනවා. හරිද. ඔ- ඔයා මට වඩා මේකට දක්ෂයි.
ඒත් අද හැමදේම හරියට සිද්ධ වෙන්න ඕනේ.
මට මේක විස්තර කරන්න බෑ, ඒත් මගේ තාත්තා මේක හොඳට යනවා දකින්න ඕනේ.
ඉතින්, ඔයා මම දන්නේ නැති දෙයක් කරන්න කියලා
මං ඒක කෙළවගත්තොත් එහෙම, මම-- මම කැමති නෑ මේ වෙලේ එහෙම දෙයක් වෙනවට.
ඔයාට තාමත් තේරෙන්නේ නෑ ඔයාට කරන්න තියෙන දේ, නේද?
සෙල්ලම පටන්ගත්තා.
ඉන්න, මොකක්?
මගේ අම්මගෙන් තෑග්ගක්.
බයවෙන්න එපා, ඔයා හොඳට කරාවි.
හොඳට කරාවි? මොකක් හොඳට කරාවිද?
අපි යටත් වෙනවා.
මට ඉක්මනට යන්න ඕනේ. කෙලින්ම කැලේ හරහා එයාලගේ කොඩිය ගන්න.
මුල් පැය කීපෙදී ක්ලැරිස් ඒ කැලේ දඩයම් කරනවා, ඔයා ඒක දන්නවනේ.
- එයා අපිව කපලා දාවි. - ඇනබෙත්ට සැලසුමක් තියෙනවා.
පර්සි ඒක ක්‍රියාත්මක කරන ගමන් ඉන්නේ.
හරි වෙලාව එනකොට, එයා ලෑස්ති වෙලා ඉඳීවි. මං ඒක දන්නවා.
කොඩිය තියෙන්නේ අර පැත්තේ. ඒක මෙහේ නෑ.
අපි දන්නවා.
ඔව්, කීර්තිය හොඳයි තමයි.
ඒත් පළිගැනීම ඊට වඩා විනෝදයි.
අංගවිකල කරන්න බෑ. ඒක නෙමෙයිද මේකෙ තියෙන එකම නීතිය?
ඔව්, මට ටික කාලෙකට කන්න හම්බෙන එකක් නෑ.
ඒකට කමක් නෑ.
විශ්වාස කරන්න පුළුවන්ද දන්නේ නෑ, ඒත් මට ඔයාව අංගවිකල කරන්නවත්, මරන්නවත් ඕනෙ නෑ.
මට ඕනේ තමුසේ බොරුකාරයෙක් කියලා පිළිගන්න එක විතරයි.
එතකොට මගේ හිතට හොඳයි.
තමුසෙට ඒක කරන්න හිතිලද තියෙන්නේ?
නෑ වගේ.
පස්සට වෙනවා!
එපා!
නියමයි!
නරකම නෑ, වීරයෝ.
ඔයා මෙච්චර වෙලා මෙතනද හිටියේ?
ඔව්.
ඔයා මෙච්චර වෙලා මෙතන ඉඳලත් මට උදව් කළේ නැද්ද?
- ඔව්. - ඇයි?
අහන්න...
පර්සි.
මට සමාවෙන්න.
මොකක්ද ඔහේට වෙලා තියෙන්නේ?
මට තේරෙන්නේ නෑ.
ඔයාගේ තාත්තා කතා කරනවා.
ඔයාට හිමිකම් කියලා තියෙනවා පොසයිඩන්.
පෘථිවිය සොලවන්නා, කුණාටු ගෙන එන්නා.
පර්සි ජැක්සන්.
පොසයිඩන්ගේ පුත්‍රයා.
මුහුදු දෙවියන්ගේ තහනම් ළමයෙක් විදියට,
ඔයා උපදෙවිවරුන් අතරින් විශේෂයි.
ඒවගේම ඔයා තමයි යුද්ධයක් ඇති වෙන එක නවත්තන්න ඔයාගේ තාත්තගේ එකම බලාපොරොත්තුව.
දැන් මාස ගාණක් තිස්සේ, සියුස් සහ පොසයිඩන් ප්‍රධාන අකුණ සම්බන්ධ ගැටුමක පැටලිලයි ඉන්නේ.
සියුස්ගේ ආධිපත්‍යයේ සංකේතය. ඒක හොරකම් කරලා.
- කවුද ඒක හොරකම් කළේ? - ඔයා.
මොනව කියන්නේ?
සියුස් දැන් හොරෙක්ව හොයනවා, තහනම් ළමයෙක්ව දකිනවා
ඒවගේම එයාගේ ඉරිසියාසහගත සහෝදරයා ඔයාට හිමිකම් කියල තියෙනවා... ඉතින් බැනුම එන්නේ ඔයාටයි, කොල්ලෝ.
මං මොනවත් කළේ නෑනේ.
ඔව්, ඒක ඇත්ත. ඒත් ඔයාගේ තාත්තට ඔයාගේ උදව් ඕනේ.
සියුස් එයාට අවසන් අනතුරු ඇඟවීමක් දීලා තියෙනවා.
ලබන සතියේ උත්තරායනය වෙනකොට එයා ආපහු ප්‍රධාන අකුණ ගෙනත් දුන්නේ නැතොත්,
යුද්ධයක් ඇති වේවි.
ඒක තමයි ඔයාගේ ගවේෂණය.
ඔයා වහාම යන්න ඕනේ.
යන්න? කොහෙට යන්නද?
සියුස් තමයි ඔලිම්පස් හි රජු.
පොසයිඩන් කවදාවත් ඒකට කැමති වුණේ නෑ, ඒත්...
ඒ දෙන්නාටම කවදාවත් කැමති වුණේ නැති තුන්වෙනි සහෝදරයෙක් ඉන්නවා.
- ඒ තමයි හේඩීස්. - ඔව්.
අකුණ තියෙන්නේ හේඩීස් ගාව. ඒ කියන්නේ පාතාල ලෝකේ.
මම දන්නවා මේක කරන්න බැරි වැඩක් වගේ පේන බව.
ඒත් ඔයා තනිවෙලා නෑ. හැමතිස්සෙම ගවේෂණයකට තුන් දෙනෙක් සම්බන්ධ වෙනවා.
මරු. එයාලව හොයාගන්න මං ඔයාලට සුබ පතනවා. මොකද මම නම් මේකට සම්බන්ධ වෙන්නේ නෑ.
පොසයිඩන් ඔයාට හිමිකම් කියලා තියෙනවා. මේක තමයි එයාගේ කැමැත්ත.
පොසයිඩන් මෙච්චර කාලයක් කළේ මාව නොසලකා හැරපු එක විතරයි.
- ඔයා එයාගේ පුතා. - මම සැලී ජැක්සන්ගේ පුතා.
කවුද සැලී ජැක්සන් කියන්නේ?
මගේ අම්මා වෙන්න තරම් මං ගැන හිතපු එකම එක්කෙනා.
එයා තමයි මට මෙහේ ආරක්ෂිතව ඉන්න පුළුවන් වෙන්න එයාගේ ජීවිතේ පරිත්‍යාග කළේ.
මේකෙන් තීරණය වෙන්නේ මුළු ලෝකයේම ඉරණමයි.
- තමුසේ මේ ගවේෂනය බාරගන්නම ඕනේ! - මම ගන්නේ නෑ!
- හේයි, කට්ටිය. - ඔහේ--
ග්‍රෝවර්, මේක හොඳ වෙලාවක් නෙමෙයි.
මට සමාවෙන්න, සර්. ඒත් මගේ ගාව ආරංචියක් තියෙනවා.
- ග්‍රෝවර්... - සැලී ජැක්සන් පණපිටින් ඉන්නවා.
එයා මැරුණා වගේ තමයි පෙනුනේ, ඒත් ඒක එහෙම පෙනුනා විතරයි.
- ග්‍රෝවර්... - ඔයාගේ අම්මව හොරකම් කළා...
...හේඩීස්.
ඒ කියන්නේ දැන් එයා ඉන්නේ හේඩිස් එක්ක පාතාල ලෝකේ.
එයාලටත් ඔයාව යවන්න ඕනේ එහෙට, නේද?
එහේදී ඔයාට එයාව හම්බවෙන්න පුළුවන් වුණොත්,
මං හිතන්නේ ඔයාට පුළුවන් වේවි එයාව ආපහු අරගෙන එන්න.
අපි කවදද යන්නේ?
පරිවර්තනය හා උපසිරසි ගැන්වීම 🔱 - සනුප රන්මෙත් - 🔱
මෙම උපසිරසි www.baiscopelk.com අඩවිය විසින් නොමිලේ නිකුත් කරන ලදී. කතෘ අයිතිය සුරකින්න.
මායා.
ඔයාව හම්බවෙන්න ලැබීම සතුටක්,
පොසෙයිඩන්ගේ පුත්‍රයා.
මම මෙඩූසා.
මෙම උපසිරසි www.baiscopelk.com අඩවිය විසින් නොමිලේ නිකුත් කරන ලදී. කතෘ අයිතිය සුරකින්න.
පරිවර්තනය හා උපසිරසි ගැන්වීම 🔱 - සනුප රන්මෙත් - 🔱